gentaiscool/nusaparagraph_topic huggingface dataset:
Memang punna tau maraeng iareka tau accini pantara ka ji, inne jamang-jamang tena susana. Angnganreji na angnganre, na anginung kaminang porea. Memang injo tu ajjaria food blogger nakunngi tonji, sanna nangai na inne jama jamanga nasaba memang inne pangainna iami injo angnganrea. Apa pi pole, na loe todo bayaranna. Akkulle tommi pole assimbutulu na ni isseng to tau tau porea punna niaki ri pakgaukang lompoa. Na inne kaminang parallua, punna anjari food blogger tantumi loe i poto potona akkulea napasang ri instagram iaereka social mediana. Katambang tommi pole inne tau amminawangna ri social mediana. Bassoro mi na loe tommi tau angisseng ngi. 

Topic: food & beverages
Fungsi na Kamera anjo erok abadikan se're objek ri gambara' na kulle anjari hasili' battu ri proyeksi lensa. Kamera anjo alat ri pare' lalang kegiatanna fotografia anjari foto. Lalang a'kembang na anjo kamera ya ri pare' ki a'rekam bayangan ke lalang film ato kartu memori kamerayya. Sejarah na anjo kamerayya niakmi sebelum na taung masehi anjo ri 5 SM. Lalang kutipan ri bokbok judulu' na History of Photography karya na Alma Davenport na kana niak se're tau arenna Mo Ti na ciniki se're gejala na niak fenomena arenna Kamera Obscura. Kamera niak jai macam-macam na poe niak annang kamera anjo Kamera DSLR, Kamera Mirrorless, Kamera Analog/Film, Kamera Action, Kamera 360 Derajat, Kamera rawa je'ne, na kamera Medium Format.

Topic: technology
Sukma lekbangi mange akbangngi ri hotel nasabak ammukona anjo niak la na mangei ri ampikna anjo hotelka. Mingka wattunna antamak lalang ri kamaraka, takkallasaki nyawana ka tena na ra’rang lampu kamarakna, sassangi. Punna katangkasanna, tangkasakji iyya mingka pakkasiakna Sukma kammai kamarak sallo tala nipake. Ri WC na pole niak mate jeknekna, tena pole tissu napasadiang. Punna nitalipongi pajamana appalak tissu, nakuaji iye’, mingka buagang sallona nitayangngi. Jeknek inungna ganna’ji rua mingka tena issede galasina, antekamma tong batena punna eroki taua apparek teh. Sikekdekji poeng paccolokang listrikna, dodongna mamo nyawana Sukma. Ka ballisik dudumi nakasiak, takkala letteki mange akbangngi ri hotel maraenga.

Topic: leisures
Tau singapurayya la'bi nangai mi instan Indomie ribandengkan mi instan negara lainga. Singkammaya ri indonesiayya, mi instan ri singapura jarre'mi ri taua rinjo siagang anjarimi kanreang allo-allo. ri video reels instagramka, siaga tau ri ta'nang mi instan paling nangai, pamilleangna mae ri Indomie siagang Maggi. Tau singapurayya sikeddeki sanging nakana Indomie mi paling nangaia. Ri jaia tau rita'nangang, se're ji tau nakana maraenga Indomie siagang Maggi paling nangaia. Anjo video reels instagramka labbimi annang ratu'ribu ritontongi ri instagramnga siagang sampulo sagangtuju tau nangaiki. Nia'pun rasanna indomie sanggara kaminang nangai taua nasaba' nia' rasa karringna, siagang bau pambakaranna janganga kullei nappatinaja' ki rasa te'nena.

Topic: food & beverages
Pammajak iami antu sala sekre alat pappalluang parallu na patang sekre a ibu rumah tangga ri ballakna. Salaing Kagunanna siagang napakamuda ammak-ammak akpallu palluang pangainta.
Ri kammayya anne loemi rupanna pammajak ni balukang ri pasarak assesuai jenis na kagunanna assisala-sala. Bentukna pammajak ni parek akbundalak, mingka perkembangan jamang rikammayya anne nia macang-macang rupanna siagang ukkuranna. Niak assegi akpa, niak garigi ri lapisang ratenganna siagang ukkuranna niak lompo, sedang-sedang, siagang ukkurang cakdi. Biasana ri ballak masing-masing nia pammajakna sesuai jenis palluang eroka ni gaukang.
Bahang na pakea anne pammajak sanna loena assingkamma battu ri bahang logam, aluminium, baja, stainless, siagang teflon. Annemi sala sekrena alat pappalluang sanna berguna mange ri ammak rumah tangga. 


Topic: food & beverages
Nai tena ngissengi kanreang bundalaka niak sokbolok ri tangngana? Iye, Donat. Salah sekre kanre antamaka lalang ri golongang kanreang cepat saji lammoroka ballinna nampa loe dudu tau ambalukangi. Mana ri birong a'runganga niakji donat. Sebenarna donat poloska tenaja na loe kalorina, tenaja poeng nabahayakang kalennu. Mingka kammayya anne loemi kasiakna donaka, siagang jaimi kandungang gollana. Niak pabaluk donat ri Jl. Landak riampikna Toko Satu Sama, sanna’ lompona anjo donatna, loe variasi topingna pole, niak keju, niak sikola’, siagang golla alusuk. Tala gannaki punna sekreji nikanre nasabak assipaki nipassurang jeknek bambang. Loe paballina kinjo nasabak topingna kapalaki siagang lu’muki donatna punna nikanrei. Manna akbangngimi tetapji ga'ga towwa.

Topic: food & beverages
Nia’ se’re romang, anjo romanga tanikana-kanayai lompona siagang luarakna, sipaccinik matai lakbuna. I lalanna anjo romanga niak todong sikayu tedong annganre rukuk. Tuli i lalanna anjoreng anjo tedonga ammantang. Ri ampikna anjo romanga nia’ todong sekre karaeng ammantang. Anjo karaenga niak tallu anakna sannging burakne. Niakmo sekre wattu na anjo anakna karaenga tallua sisarikbattang, massing eroki antama ri romanga akjonga. Battui antama ri romanga accinikmi sikayu tedong taklalo lompona sitabang annganrei rukuk. Nakanamo pakmaikna anjo anak karaeng taua sisarikbattanga nia’ tong tedong pakammikna. romanga." Tena nasallo-sallo anjo anak karaenga tallua i lalang ri romanga sikalinna massing nabattui erokaa attakmea. Aklampami anjo anak karaeng tallua akboya kalorok Ia napattakmeai. mTena tonja nasallo ammuntulukmi sekre kalorok Ia napttakmeai. Le’baki massing attakmea, massing ammoterekmi ri pakrasangana.

Topic: culture & heritage
Sholat anjo Ibadah wajib na tau muslim ka ri agama islam. Kulle ki akkomunikasi siagang Allah Taala battu ri Ibadah sholat ta ri gaukanga. Anjo mi harus ri gaukang battu ri subuh sanggeng na bangngi. Ka sholat anjo tiang ibadah na Agama islam. Sholat poe anjari amalan se're ri rekeng punna ri akhirat ka nanti mungko. Niak wattu sholat ri wajibkang ki anjari tau muslim, anjo Shokat Subuh, Sholat Dhuhur, Sholat Ashar, Sholat Magrib, na shokat Isya. Jai poe sholat sunnah laing ri perintahkang ki. Punna ri jamai anggappa ki pahala, punna tena, tena ji angngapa ngapa. Tapi punna sholat wattua sumpaeng harus mentongi ri jama ri gaukang allo-allo na. Tea ki tinggalkangi.

Topic: religion
Kamma-kamma anne ana mudayya loemi na  ngai inung-inungan kamasang loea rasa-rasanna, anjari anjo minuman tradisionalka singkamma wedang ronde anjo loe kabajikanna tenamo na jallingi, punna niciniki kasia’na assipia na anyamangji.
Antekamma na tena, anne minumang kamasang sanna loena ni cini ri biring a’rungan ammake kios-kios caddi, temae anjo minumanna kandungang gollana sanna tinggina. Manna mamo pakinjo wedang ronde inne tata anjari pangngainna tau toayya iareka anak mudayya anjo lekbaka angkasiaki ka anne wedang ronde loe kabajikanna mange ri batang kalengta, singkamma na pa’lanyaki pakkasia mabuka, bajiki ni inung  punna assoyo battangta, appanaung kolestrol, na cegah serangang jantung, na ballei garring diabetes, na ballei pa’risi kallong, siagang na panaungi pa’risi ulungta.
Manna mamo sederhana rupanna mingka simangko wedang ronde kasiana siaganga mampaatna tena nibetai mange ri inungang-inungang maraenganna. 

Topic: food & beverages
Rencong. Senjata antu ni cinik singkamma pisau caddi anne battu ri Aceh. Anne senjata yaa na punnai keuntungan “Sessa ni cinik” kah bantuk na sannak caddi na. Selain na anjo, bantuk caddi na anne na parek anjo senjata yaa tena nak sakrang. Karambit / Karambik. Anne senjata yaa battu ri Sumatra Barat, siagang na punnai bantuk singkamma ya bantuk na kuku macan. Anne senjata na tergolong senjata rahasia kah gampangi ni bolik barak tena na cinik taua siagang jai ni pake ri militer ka. Keris niak tong, senjata jai tak sebar battu ri Semenanjung Malaya, Pulau Sumatera, Jawa, Bali anne na punnai bantuk antu unik ka, antu lurusuk mingka niaktong liukang na. 

Topic: culture & heritage
Hotele Claro riolo arenna Hotele Clarion anjo ammeteng ri taung 2006. Reputasi na anne hotele Clarion Convention and Resto salah se’re na anjo hotele bintang appa plus, na poe salah se’re na hotele lompo ri kawasanna Indonesia Timur ka jai fasilitas na pelayanna ri hotele na. Riolo na anne hotele ka arenna Hotele Clarion Convention and Resto nampa ri ubai anjari areng Hotele Claro ri tanggala 30 juni 2018 rioloa. Ri ubah na arenna inne hotele ka tepat ki ri allo jari na ke 12 taung, na di battui 1500 tau battu ri relasi bisnis na manajemen Phinisi Hopitality. Anne Hotele Claro niak ri jappa AP Pettarani, Mangkasara, Sulawesi Selatan.

Topic: leisures
Pedoman tallasak na anne tau a ri linoa anjo A-quran. Isi lalang na niak 30 juz na 114 Surah na isi lalang na firman na Allah ta'ala na kulle baji tallasak na tau a ri linoa anne. Nakke alhamdulillah niak ji ku hapala surah-surah na sike'de ri juz 30 na. Ka punna sholat ka surah battu ri Alquran ka ri baca allo-allo na. Nakke poe angngaji tonga le'ba ku sholat paling sike'de se're halamang. Punna ri bacai jai ri gappa pahala, punna ri hapala ki poe Alquran ka tambah jai mi pahala na syafaat na kulle ri gappa ri akhirat ka mungko. Alquran ri panaung ri Nabi Muhammad SAW battu ri malaikat Jibril. Ri panaungi ri 22 taung sallo na. Anjo mi tena kitab suci maraeng poe ka Alquran mi terakhir.

Topic: religion
Anjo toraja tena na kulle ni kubburu mayat ka keluarga na sebelum na ni upacarakan. Kulle ni laksana kan anjo upacara, ni butuhkan wattu antu sallo siagang labbu barak kulle ni kumpuluk biaya ni pake ammalli tedong tedong antu harga na sumpaeng lekba mo ku kana ri rate. Selama na attayang ki, anjo mayat ka ni perlakukangi singkamma tau tuo. Anjo mayat ka ni patinro ri lalang ballak, ni sambei bajun na, sanggeng na ni sare kanre. Singkamma anjo narrusuk sanggeng na biaya kulle ni pake parek upacara kulle takkumpuluk. Jari punna lekba mi ni parek upacara pemakaman anjo mayat ka ni biarkan mi salama na tak kibburuk? Ohh tena na kamma anjo. Setidak na sekre taung sikali ni parek tradisi sede ni kana Ma’nene. 

Topic: culture & heritage
Taman Nasional Bantimurung mulai ni tetapkan anjari wilayah konservasi alam ri taung 2004 ri-lalloa. Luasna sekitarak 43.770 hektar  anne terletak ri kacamatan Bantimurung, Maros Sulawesi Selatan. Anrinni niak tampak wisata alam iamiantu lembah bukit kapur sannak tinggi siagang vegetasi tropis, air terjun, siagang go aloe rupa-rupanna habitat spesies fauna, termasuk kupu-kupu.  
Objek wisata anne iamiantu kerjaan na mae ri kupu-kupu, sabak ri anne tampak niak sekitarak 25o jenis spesies kupu-kupu siagang 20 spesies kupu-kupu ni lindungi. Salain anjo lalang ri kompleks wisata anne niak terdapat goa usiana ratusan taung iamiantu goa batu siagang goa mimpi mae ri masarakat na ngaia accinik situs bersejarah sikalgus akkarena jeknek, cocok sikali mae kinne.


Topic: leisures
Anjo wattu ku sannak inji aktif ku menari nampa lekba ka anjari perwakilan na Indonesia menari ri negara tetangga, acara na anjo pasti ni liput telepisi nasional na. Acara na sanging ni adakan sitaung sikali nampa allo allo katte ni palakki barak kulle ki tampil rinjo, tim ta katte pasti tampil. Antu paling ku ukrangi nakke antu mi pertama kali na nakke menari ri negara tetangga anjo ri lalang nga sambil pawai ki. Ri beberapa titik post, katte kulle ki ammari siagang menari. Anjo acara yaa ni liput ki ri telepisi nasional na, siagang ni tontongi ri petinggi petinggi negara antu ni minawangi siagang sesi foto ri wartawanga, turis , siagang maraenga. 

Topic: technology
Ri Singapura, nia balla kanre darina taung sisa'bu salapang ratu' annangpulo tallu nia' dawa-dawa kaulu jangang ri sanggara make buyan. Jangang sanggara pake buyan anne jai tau nangai ri Singapura, jangang sanggara anne kulle kacinikang ri balla kanre Hilman. Pa'maraengna anne balla kandre hilman sagang balla kandre maraeng antu nasaba' ma'baluki jangang sanggara ammake buyan, jangang sanggara tena buku'na anne kanreang ri china yang jai tau angai ri Singapura sagang Malaysia. Jangang sanggara ammake buyan anne tattongko inji buyanna disareangi ri tau ammali, kasiakna anne janganga tekne na karring. Jai tau anganre ri balla kanre hilman nasaba' angai anne jangang sanggara siagang nia tong kanreang marareng ribalu kamua gado-gado, mie dan maraengna.

Topic: food & beverages
Yoga kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Kullei na tambah seimbang na kalea a'raga Yoga, ri gaukang ri balla kulle tonji. Tena ji na susah gerakan na ri gaukang, gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla.

Topic: sports
Parasut na poe ri erang rua, ka se're na anjari cadangangi. A'raga mantung payung poe ri butukangi siap na mental ka sebelum na bangkenga na onjo' butta ya ri rawa. Anjomi ri siapkan awala na sebelum na mantung, anjo pelatih na na surui pakarena na ngaseng na longgarkan kaleanna. Na kulle lentur anjo otot-otot na pakarena na ngaseng. Ri gaukangi anjo perengangan ri kalea na kulle na kurangi kasia' dumba-dumba na punna mantung maki battu ri langi' ka. Ri pare' na anjo parasut suntinfa ri abad ke 15, Leonardo Da Vinci na pare' ki desain gambara' na anjo komponen na parasut ka.

Topic: sports
Wattunna beru antamak ri kampusna Dodi langsungi mange akkutaknang ri seniona kua niakji olahraga panjat ta’bing kinne ri kampuska. Nakuai seniorna niakji, nakke anggota tonja, sinampe nampa ku erangki mange ri sekretna bone formulirka punna erokki antamak daptarak. Attarima kasihmi Dodi nampa accarita tarrusukmi surang anjo seniorna. Nakuai tala nipabe’bengi anmatak olahraga panjat ta’bing surang ammakna ka pakamallak-mallaki bedek mingka injo ji plahraga nangai na gaukang. Maraengi pakkasiakna surang olahraga maraenga ka lakbi dumbakki punna panjat ta’bing, tena singkamma ngaseng pole ta’bingna njari injomi parek bajiki, menantangi pakkasiaka. Punna okahraga maraeng iyya bajik tonji mingka tena na singkamma adrenalinna punna panjat ta’bing, kamma anjo nakua Dodi.

Topic: sports
Niak kanreang unik ri Indonesia, kullei anjari passambe berasa, arenna Sagu. Inne Sagu battu ri poko sagu na jai ri battui ri Indonesia. Sagu kullei anjari kanreang pokok ka gampang dudui niak ri jai daerah. Sagu kulle tongi anjari tepung, minnyak, na papang sagu. Tepung sagu kulle ri pare biskuit, kanrejawa, na roti. Punna minnyak sagu ri pake ri pammodeang na obat-obatan. Papang sagu ri pake lalang industri furniture dan kontruksi. Sagu poe bajiki ri kesehatan. Ka sagu niak karbohidratna, protein, lemak, vitamin na mineral. Niak kanreang dari bahan Sagu annyamang ri pare , tau Sulawesi Selatan na sarei areng Kapurung. Injomi Sagu kulle anjari kanreang baji' ka jai kasia'na.

Topic: food & beverages
Nia' appa alasang anne wajikki anontong film "Kamu Tidak Sendiri". Makase're, anne konsep siagang caritana anne filmka nia'ki ri lokasi maraenga ri adeganna. Tena najai film ammake' se're pammantangang. Ri film "Kamu Tidak Sendiri" anne konsepna maraengi nasaba' ammake lift anjari pammantanganjg adegan utama. Ta'batas na anne ruang goyanga siagang sepe'ki kullei napajari caritana anne filmka ritayangiki. Makarua anne aktingna pemainna epikki nasaba' jaimi pengalamanna akkarena film siagang jaimi prestinasi ri nasional siagang ri internasionalka. Makatallu anne proses appare' filmna la'buki nasaba' nia' pandemi anjari tantangan kale-kale ri pakkarena siagang kru filmka. Maka appa anne sensasina filmka tegangi nasaba' ruangan seppa' kullei naapanjari taua anjari phobia siagang kasepe'kanga. 

Topic: leisures
Ammile bok resep pallu palluang nikana gampang ji kapang. Mingka, niak sekre rua poin pantinga ni isseng siagang parahatikang, barakka tena ni sala pile toh. Rinne eroki ni poang apa apa kulle ni parahatikang wattu ta ammalli bok resep pallu palluang. Bok resep pallu palluang niak sekre rua tingkak sukkarak na tekamma cara ta pallu. Anjo mi katte kulle ni parahatikan apa juduluk na anjo bok ka riolonna ni balli. Katte poeng kulle tong ki isseng rong tekamma cara pallu na battu ri juduluk na bok ka. Biasanna, anjo bok resep pallu palluang nga untuk tau berua appilajarak pallu kulle ji lalang na tena na sussa siagang gampang ji ni cuba.

Topic: food & beverages
Memang iyaa, burakne antu ni ngaia ri agang ku nakke anne memang na odo odo ka ri whatsapp kah memang katte lekba maki siagang ri whatsapp sallo mo mingka memang tena ja niak kebutuhan erok chat. Nahh ri sekre wattu iyaa na chat ka straight 24 na kutaknang kabarak ku, lekba ma nganre kah tena, siagang apa hal klise antu selayak na buraknea na odo odo ki anjo baine yaa, memang nakke ku respon ji mingka biasa biasa ji iyaa ku kana nakke, kulle ni kana poeng cuek jeka kah nakke ku issengi kana iyaa ni ngaii ri agang ku. 

Topic: slice of life
Allo na Idul Fitri beda-bedai tau na tentukan 1 Syawal na anjari niak se’ke’de tau bedai Allo Raya Idul Fitri na ri tanggala Masehi. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Anas, se’re tau agang na Nabi terkenal ki ri Agama Islam, na kana, anjo wattua Nabi Muhammad battui ri Kota Madinah, na gappa tau-taua na rayakan ki rua allo ri allo tantua kamae anjo tau-taua na hibur ki kalenna siagang kasannangang. Le’ba na mi anjo Nabi Muhammad na kana ri Allah SWT le’ba mi na tantukan rua allo perayaan anjo Idul Fitri na Idul Adha.

Topic: religion
Ri taung 2009, Nelson Piquet Jr ni depak ki battu ri Renault lekba na GP Hungaria taung 2009. Lekba na pemecatanna, Piquet anjo pakarammula mi na sakting kana Renault na perentahkangi barak kulle na lappo anjo pembatas ka ri GP Singapura 2008 barak Alonso kulle na gappa podium. Ri tanggalak 4 September 2009 Fédération Internationale de l'Automobile (FIA) na kiok ki petinggi na tim Renault, Falvio Briatore siagang Pat Symonds barak kulle na minawangi sidang FIA anjo kamae ri sidanga anjo Piquet na akui kana kaleng na na lappoi anjo atas perentah na team principal Flavio Briatore. Piquet ni tuduh parek fitnah. 

Topic: sports
Anjo tentara Jepang ak mantanga ri Indonesia haus ki siagang seks. Iyaa biasa na perkosai gadisik gadisika ri Indonesia anjari pemuas napsu. Budak Seks tentara Jepang antu ni sabbuk Jugun Ianfu, Soekarno anjo wattu aa niak ri Padang todong na parek strategi barak anjo tentara Jepang tena na ganggui gadisik bajik bajik ka. Soekarno harusuk na boyang lalang suluk anne masalah ya seks ka. Iyaa tong ak diskusi mi siagang tokoh adat siagang tokoh agama niaka rinjo. Barak kulle ni cegah anjo gadisik bajik bajik ka ni pantama lalang lokalisasi tentara na Jepang, Soekarno na usulkangi ngapa ne tena anjo pelacur profesional ka mo bawang ni karyakan. 

Topic: culture & heritage
Anjomi tujuan na kulle ri isseng saba' na rugi ta anjari gampangmi ri baji'ki. Tips anjo baji'ki sistem bisnis ka. Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi. A'gaukang Evaluasi kulle tongi ri gaukang punna ri gappai rugia. Lalang Pajappa bisnis pasti niak ri kana rugi. Niak tong faktor-faktor a'gauk na anjo rugia ri bisnis ka. Lalang Pajappa bisnis pasti niak ri kana rugi. Anjomi butuhki a'gaukang evaluasi ri lalang na ngaseng bisnis ta sikamma evaluasi sistem bisnis ka na evaluasi produk ato jasa na balukang perusahaan ta.

Topic: business
Purinangku punna nikutaknangi inungang apa paling nungai, pasti nakuai jeknek kammu’ nicampuruk lemo. Iye, memang anjo purinangku, tiap bari’basak sebelumna niak kanre antamak ri battangna pasti nginungi rolo’ jeknek kammu’ nampa napaccoki lemo. Nakua iyya sollanna kullei napasuluk ngaseng racung battua ri kanre-kanreang nikanrea risubangngina. Natangkasi poeng bonena battanga. Njari tena lekbak alpa nginung anjo inunganga. Punna bari’basak mangemi anjo appanaik jeknek ri koronga nampa napallu, punna tiknokmi na engka’mi nampa napanaung ri galasi, natayangi sanggenna kammu’, nampa napaccoki lemo, na adukmi sanggena bajik campuranna nampa na inungmi. Langsungi bedek ga’ga pakkasiakna punna lekbaki nainung anjo inungang andalanna. Biasa nakiok tongki pole angnginung.

Topic: food & beverages
Ri tangga na Kota Purwakarta nia' destinasi wisata Niagara Waterpark maroa'ki rikunjungi taua. Anne pamantanganga cocoki pa'manja kalenga siagang pammanakanga nasaba' jai fasilitasna siagang wahana akkarena kulle ripake. Balinna tiketka tong lammoro'ki, punna ri allo sanneng sanggenna jumat balinna anjo sampulo lima ribu, punna ri allo sabtu siagang minggu balinna anjo ruampulo ribu. Nakana ownerna Niagara Waterpark Prihartono anne pamantangannga nia'ki ri tamparangna kota Purwakarta. Fasilitasna anne rinni nia' kolam je'ne bambang, je'busa, kolam lange anak siagang dewasa, ga'de kanreang, kafe, karaoke, pamantangang appoto, masiji', siagang parkirna longgangi. Passangalinna wisata je'neka, rinni kullei anjari appakumpulu' pammanakanga, kalompok, siagang accarita siagang aganga akkaroke.

Topic: leisures
Katte kulle ni cinik langsung mae ri antu tau anut ki fundamental agama na masing masing. Punna iyaa anjari jari ekstrim ki na anut fundamental agama na, anjo iyaa ngaseng kulle anjari toleran kah atoka malah sebalikna? Fakta na nakke ku cinik, semakin ekstrim ki iyaa na anut fundamental agama na, justru semakin tena na toleran, bahkan sanggeng na kulle na tena kamase na labbusi nyawa na tau lainga. Mingka fakta na anjo ak banding takbalek ki wattu na nakke ku perhatikan iyaa anjo antu anut ki fundamental Hinduisme, Budhisme, Jainisme, siagang anjo ngaseng jenisik na. Kulle memang tena ja na ngaseng tau ak paham kamma anjo.

Topic: religion
Nakke mikkirik ka install aplikasi workout ri HP ku, mingka nakke rajinga minawangi home workout battu ri beberapa fitness guru ri Youtube singkamma MadFit, Emi Wong, Bllogilates, siagang Cloe Ting. Mingka nakke ku isseng ji memang equipment siagang tools ri gym ka tojeng tojeng kulle na maksimalkan muscle gain, kah anjo alat alat ka ri gym antu memang na punnai fungsi spesifik contoh na nakke lekba ka gym ri hotelek Westin Jakarta. Gym rinjo sannak memang tong informatif na, anjo ngaseng alat ka ni jelaskangi tekamma cara na pakai ii siagang guna na apa kulle na latih bagian badan ta kamae aa.  

Topic: sports
Sultan Hasanuddin anjo tokoh adat na Sulawesi Selatan na anjari pahlawan nasional poe. Sultan Hasanuddin kullei na gabung kassa'na Kerajaan-kerajaan ri Indonesia ri timoreng ka erok ri lawang anjo bangsa Belandayya. Anjomi ka kassa'na Sultan Hasanuddin, tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng. Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai. Sultan Hasanuddin anjo Karaeng Gowa ke 16. Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung na di kuburu' ki ri Gowa. Anjari Karaeng Gowa.

Topic: culture & heritage
Assalak nu isseng ja, akkarena  layang-layang poeng anjari hal paling gammarak untuk anak-anak. Untuk ni karenai anne sekre karenang, anak-anak parallu lahan luarak siagang lapang iareka kulle poeng ri daerah pantai. Anne karenang battu ri karattasak siagang bahan kayu tipis nampa ni sikko ammake bannang supaya kulle ni parikbak mae ri langi. Punna erokki apparek kulle ni parek siagang bentuk-bentuk akrupa-rupa singkamma jangang-jangang, kupu-kupu iareka bentuk maraeng sesuai ni ngaia ukuranna poeng rupa-rupa niak cakdi iareka lompo raksasa. Layang-layang kulle rikbak tinggi sesuai kondisi angin stabil atau tena. Anne karenang lebih gakga punna ni karenai borong-borong untuk anciniki nai layang-layang paling tinggi rikbakna. 

Topic: sports
Anjo patung patung na niak jai ammake beda beda ekspresi, nampa katte takkulei ki ni buntuluk patung antu singkamma yaa ekspresi na. Anjo patung patung nga antumi patung arahat, anjo ni sakbuk mae ri iyaa antu lekba ka mo na gappa tingkat kesucian spiritual antu sannak ka tinggi na lalang agama buddha. Injo bedeng ni karebang ngi iyaa ngaseng anak murid na battu ri Sang Buddha. Punna ni cini ki sekilas, anne Vihara yaa ni cinik kulle singkamma siagang Vihara niaka ri China teai Indonesia. Anne nasabak kah sebagian besar material na siagang patung na ni battuang ngi langsung battu mae ri China. Anne patung patung nga ni parek battu mae ri granit antu ni pareka ri seniman battu ri China.

Topic: religion
Akkumpuluk ngasengmi anne anak sikolayya ri  terminal, la mange ri Semarang akdongko kareta battu ri Surabaya, niak kapang 15 anak sikola siagang 2 gurunna. Sannang ngasengi nyawana ka la’ lampai ri Semarang, mingka niak anne sekre anak arengna Retno, monnongiji naung, tena sa’ranna, nata’galak tarrusuki poeng tasi’ na. Njari nikutaknangi ri agangna, Ratih kua angngapai? Napaumi Retno kana nampa la akdongko kareta anne, tala lekbakpi bedek akdongko kareta njari mallaki ka punna nacinik ri telepisia, liba dudu jappana anjo karetayya. Njari nipauangmi siagang Ratih kua tea mako mallakki, anu nyamang isse mae akdongko kareta. Punna nukasiakmi intu sikali, pasti berikutna erok mako issede’, tea mami kaluppai azzikkirik tarrusuk ri karetayya.

Topic: leisures
Bisnis frozen iamiantu sala sekre bidang bisnis yang ternyata terus berkembang seiring berjalanna waktu. Sala sekre alasanna iamiantu sabak masyarakat semakin sallo semakin loe nikeroki segala sesuatu yang praktis, termasuk lalang hal pemilihan kanre-kanreang. 
Istilah frozen food memang tenamo na asing lagi. Frozen food iareka kanre kanreang batu iamiantu kanre kanreang nipabatu siagang tujuan untuk ampakatahan kanre kanreang sanggengna siap untuk nikanre. Tujuan battu ri niakna proses pembekuan anne iamiantu ampakalamba’ dekomposisi siagang mengubah kadar jeknek anjari es siagang menghambat pertumbuhan sebagian lompo spesies bakteri. 
Niak rua jenis proses pakabatu kanre kanreang, iamiantu secara mekanik siagang kriogenik. Pakabatu secara lacciri kulle menyebabkan partikel lalang kanre kanreang akbatu siagang membentuk partikel es berukuran cakdi. Sedangkan pakabatu yang lambat akan membuat partiker es jari lebih lompo jari panrak tekturna bagian lalang kanre kanreang. 

Topic: business
Punna katte ni bacai bajik bajik, siagang ni pahami battu ri point of view na antu beda yaa, sebenar na manna nakke tena ja ku tangkisik ki kana anjo labbi na untungkangi investor ka, tujuang na battu omnibus law anne kulle labbi mae ri arah na dorong investasi global ka antama antu na pangkas ki langkah langkah na ribet ka siagang maraenga poeng, impact na apa? Kulle lekba na anne full ki ak jappa, katte kulle ni cinik jai tau luarak negeri, kulle battu ri India, Singapore, Jepang, Amerika, siagang maraenga malo malo ri Indonesia. Apalagi kamma kamma anne level persaingan na tea mi nasional mingka internasional mi. 

Topic: business
Punna mae liburan le'ba'na akkuliah nampa bannga'ki a'boya pamantangang wisata, kullei mae ri pue' salattanga jawayya niboli'ki majai gammara'ka, se'rena antu ri Kassi' Menganti. Anne Kassi Menganti ka anne niassenga ki nasaba' kassi' na keboki siagang tamparangna gaukki. Kassi' Menganti anne nia' ri Kebumen, Jawa tangga jai carita mistisna, anne kassi'ka rioloa anjari pamantanagnna raja majapahit siagana bayyinea anne  appacarang tena anggapa restu tau toayya. Anne pasanganga a'sa'biki ri Kassi Menganti tapi tena sigappai, anjomi anne pamantanganga ri arengangi Kassi Menganti. Lampanga mae rinni nyamangi nasaba' oloangna baji'ki manna mamo ammaloi ri ta'bing, panurungang, pamengkang, siagang accabangi oloangna. Tiketna mae rini limabelas ribu kullemi anrasakang ngaseng fasilitasna rinni.

Topic: leisures
Nasabak besereki surang ammakna, aklampai Sangkuriang nabokoi ballakna. Dayang Sumbing, ammakna Sangkuriang, nasassalaki kalengna nampa pala’ doang sollanna kullei gammarak tarrusuk, sanggenna sibuntuluk anakna. Sikura taung lalo, Sangkuriang motereki mange ri kampongna, ri aganga wattu eroki nabattui ammakna, niak nacinik baine gammarak, langsungi erok nabuntingi, padahal anjo bainea iareka ammakna. Wattunna nacarita ri Sangkuriang kua ia ammakna, tena napercayai, njari ammakna palaki rua syarat punna memang eroki bunting, iamintu nabendungi binanga Citarum surang apparek sampang sebelumna subuh. Mingka tena na berhasil njari ballisik dudui Sangkuriang, pakrisiki nyawana, mange nasempaki anjo sampanga sanggena takbalek kamma bulu’, kinne nisa’buki taua bulu’ Tangkuban Perahu.

Topic: culture & heritage
Risubangngi mangea akjappa-jappa dongkok motorok siagang buru’nengku. Akkalilingki akboya apa kulle nikanre iareka tena na kakjalak dudu ballinna ka punna ri mangkasarakki, kurang tommi niguppa kanre lammoroka. Wattungku allalo ri Jl. Andi Tonro, sengkai buru’nengku ri tampak pakanreang konro bembe, naguppa lekbaki pangngainna, tenamo ku kulle nakke akbicara apa-apa. Anne buru’nengku nangai mentongi konro bembea nampa nakke sanna’ tala kungaina. Bajikna ri anjo tampaka niakji kanre maraeng kule nipassang. Konro iareka kanreang khasna Mangkasaraka, nipareka battua ri igana bembea nisalimukki daging bembe. Loe memang taua ngai anne kanreanga mingka punna tau tinggi kolesterolna bajikangangi sikekdek tommi ki kanre, daripada langsungi naik koleterolta.

Topic: food & beverages
Dinas Perhubungan Surabaya nabangun sampulo halte baru temana futuristik, massing haltea anne diharapki kullei natingkatkan antusiasna taua ammake transportasi umum. Nia' sampulo halte beru ribangung namaloi Suroboyo bus. Massing halte anne sebelumna anjo pemberhentian bus. Lokasina tassiara' ki ri oloang kotayya, pakkantoran siagang fasilitas umum maraenga. Pembanguanna anne halte risesuakangi kaparalluangna taua, punna anjari haltemi kulleki ritambai fasilitas solanna luranga nyamangi. Ri halte anne rilengkapi rute perjalanan siagang pammantang wisata ri Surabaya anjari taua ero' wisata ri Surabaya kullei ammake wisata umum nasaba' ri halte ripassadiami alamat siagang rutena kulle anjari panduan. Halte anne massina paccinikangna maraengi sesuai khas daerah haltena anjo kulle tongi anjari spot appoto siagang attayang bus. 

Topic: leisures
Nia injo sekre aplikasi arenna skyscanner. Inne applikasia sanna pore na punna eroki akboya hotele hotele lammoro punna ero tawaa mange dakka dakka. Inne applikasi iyya, kulle tawwa ambandingkan harga na sekrea hotele ri loe aplikasi iareka tampak pammalliang hotele. Inne sanna na lomo lomo, na tena mo ni parallu nyungke loe applikasi la ambangkingkan harga, na sekremo applikasi ni sungke. Ia mi injo SkyScanner, loe tau ngareki injo Skyscanner untuk tiket kappala rikbaji. Anu pale, kulle tongi nipake cini harga na hoteleka. Punna eroki pake i inne applikasi iyya, anu sanna lomo lomona todo, na assala nia ja hp iareka komputere na jaringanna internetka, jari imi injo. 

Topic: leisures
Battu cakdi memangji nangai akkarena olahraga kasti, anne jaipi tau nampa kulle akkarena, punna ri Amerika, sintanjaki olahraga bisbolka. Punnanitabami bolayya, lari maki akkaliling sanggenna ni guppa issedek tampak pakaramulata. Biasa anne riolo wattunta cakdi, nikarenai punna jang moterekmi sikola sollanna tena na jai dudu tau. Mingka paralluki pelang-pelang dappeki bolayya, teaki nataba kacayya ri sikola. Ka ni issengmi punna sikola SD tala niak kijai lapangang kastina njari lalangji ri aulayya akkarena taua kamase. Mingka punna jagoki akkarena kasti, na issengi gurua nasabak sukkaraki anne olahragayya. Sayangna kamma-kammayya anne tenamo niak kucinik anak-anak kakkarena kasti ka maraeng mami nakarenai anak-anaka kinne ka maraeng tommi pole generasina towwa.

Topic: sports
Anak-anaka kinne biasa lingui olahraga apa bajik napilei ri sikolana, ka jai dudu pappileang. Kinnemi paralluna tau toayya na arahkangi anakna olahraga apa nangai siagang kemae niak bakatna ri olahraga apayya. Kullei ki kutaknang anakta kua apa olahraga nungai? Sannang ko punna nugaukangi anjo olahragayya. Punna nakuai anakta tena kuissengi apa. Kulleki arahkangi, punna umuruk annang sanggenna sampulo taung kulle ki pantamaki basket ri sikolana, nasabak anjo basketka kullei liba napakalompo tinggi anak-anaka nasabak ri umuruk annang taung libai limpo anak-anaka. Maraenganna anjo, basket parallui akkarena tim, niakpi urangna, njari kulle tongi appilajarak antekamma batena kerjasama, kompak surang agangna, tena na egois, parallui akbage bola sollanna kullei ammeta.

Topic: sports
Anjo taua punna ak khotbah ii tena na lompo lompo sakrang na singkamma tau larro larro aa, mingka bella battu ri kesan normatif. Ki langerek ki khotbah na singkammai siagang ni ikuti kuliah filsafat antu tema na stoikisme, fokus mae ri hal hal katte kullea ni kendalikan, nampa teai ki berkutat mae ri hal hal ri luarak na kehendak ta. Anjo tau aa na tunjuk kangi antara happines siagang contentment, tekamma cara na barak katte kulle tena na narrusuk ni lallung moment moment anjari alasan ta bersuka cita mingka malo ni tarima hal hal ri rampik ta kulle ta parek kah hakekakna, katte kulle ni rasakan apa apa antu labbi ja battu ri anu sannang nga, mingka todong bahagia sekaligus ni buntuluk tannangan ta.

Topic: religion
Yoga kullei na tambah seimbang na kalea a'raga Yoga, ri gaukang ri balla kulle tonji. Tena ji na susah ri gaukang a'raga Yoga ya. Ri gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla. Yoga biasa na ri gaukangi ri rateanna matras tipisi' ka. Teai ji ka'bala ka matras na.

Topic: sports
Punna niakki ri Jakarta na erokki mange cinik Monas, akdongko bajaj laloki. Anne bajaj iareka pakdongkokang tallu rodayya, loe niguppa ro Jakarta. Rodana niak sekre ri dallekang siagang ruayya niaki ri bokoang. Bentuk kemudina bajaj singkammai kemudina motorok, tena nassingkama oto iyya. Punna ri Jakarta, niak rua warna maraeng, iamintu gau’ siagang eja cui cui. Tau kullea akdongko bajaj, ruaji, kulleji nitamba anak-anak, mempo ngaseng ri bokoangna tau ngeranga bajaj. Sa’ra masina bajaj sanna’ geggerekna ri tolia, mingka nasabak cakdiji tanjakna, kullei kidongkoki anne apalagi punna maceki ri aganga kulle nipanjari andalanga jeka pakdongkokanga punna kale-kalengtaji atau sipakruaki, ka lammorok tongi poeng ballinna nibandingkang taxi atau punna akdongko grab ki.

Topic: leisures
Balla adat battu ri daerah Sumatera Barat anjo niak balla Gadang. Anne balla adat na Sumatera Barat salah se're na balla adat mewah ri Indonesia. Anne Balla adat Gadang punna ri paentengi harus pi na dallekang ri Utara. Tena kulle ri arah maraenga. Anjari sisi balla adat na ri timur, barat na selatan anjari pattongko dinding balla adat na Gadang. Puncak rateang na anjo atap na balla Gadanga sikamma tanduk na tedonga. Ka cidu' ki rate sikamma tanduk tedong. Biasa na balla adat Gadanga anne ri sabbu tongi balla Godang, Bagonjong na Baanjuang. Paling jai ri gappa anne balla adat ka punna battu ki ri propinsi Sumatera barat.

Topic: culture & heritage
Tea ii akkarena siagang kontras ala ala Frank Gehry siagang Bjarke Ingels, teai siagang liukan na ala mendiang Zaha Hadid, tea todong ammake kotak kaca ala arsitek arsitek Jepang. Punna antama maki mae ri ruang ruang niaka ri lalang na, nakke terkesima ma mae ri tekamma tau jaman riolo aa lekba mo na kulle na manfaat kan prinsip thermal mass ri lalang na bangunan nga. Lalang na tojeng tojeng na dingin sementara ri luarak sannak bambang na allo aa. Nampa wattu ku nakke naik hot air baloon nampa ku cinik ki langit siagang daratan na Cappadocia, nakke ku cinik pemandangan antu sannak na cantik na lalang na tuo ku. Bukit bukit ka ak sekre ii siagang anjo bangunan nga, nampa langit na orange biru na gammarak ki latar belakang na.

Topic: religion
Sala sekre toko keagamaan niaka ri Sulawesi Selatan iami antu Dasad Latif. Ustad Dasad Latif sannak mi nikenal mae ri masarakat mangkasarak, ciri kas na punna accarama sannak ni urangi, bahkan biasa ni undang mae ri daerah-daerah accaramah. Dasad Latif iami antu sala sekre fans mae ri klub golok PSM Mangkasarak. punna niak wattu luangna ia biasana na sempatkan mae accinik pertandinganna PSM mangkasarak. lekbak sekre wattu ia niak ri pertandingan Psm niak tau anrekam  passigupang na siagang Dasad Latif sementara an-nontong secara langsung ri lapangan. 
Ia kamudian appalak supaya ni doakan anjari tau kolomanyang, punna sallang loe mi doekna, eroki akrencana na parekang stadion mae ri klub kebanggaan na kota mangkasarak anne. Na sabak ri kammayya anne naungpi ri kota pare-pare punna eroki attanding, niak sekitarak 4 jam ni laloi punna erokki mae anjoeng.


Topic: religion
Salama masa kritis anne, memulai usaha tanpa modala anjari alternatif jamang yang sanna naminati mae ri sipakrua tau. Anjari reseller iareka dropshipper iamiantu sala sekre cara paling menguntungkan untuk ammilai usaha tanpa modala. Reseller iamiantu dropshipper kale-kale iamiantu jenis usaha tamae hal utama yang katte butuhkan iamiantu hape. Sallang katte akan memasarkan iareka akbalu sebuah produk battu ri suplier mae tau yang lekbaka ni targetkan, katte teamki susah payah ampadukduk barangta anjo untuk nikirim sabak, supplier lah yang akan melakukan hal kamma anjo. 
Katte hanya parallu mengirimkan rincian barang apa saja, sikuntung jumlah yang napesan siagang alamat custumer yang memesan mae ri supplier. Ri kamma anne anjari reseller/dropshipper sannak populer rikalangan masyarakat. Punna katte erok anjari reseller katte parallu angngusseng antekamma cara anjari reseller. 

Topic: business
A'balu online gampangi ri gaukang punna barang na battu ri merek lainga. Tapi na punna erok ki a'balu merek ta kale-kale, boyai mentongmi identitas baji' na produk ka sanggeng na ri isseng tau a. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri a'bali online.

Topic: business
Yaa iyaa mi anjo mantan bayuang ku. Katte lekba ki pacaran ri kelasak 1 SMP, cinta monyet. Komunikasi ta antu ammalo chat ji antu ni parek ka ammake ni inrangi hape na tau toang ta. Ri kelasak katte todong sannang jaki siagang senyum senyum. Katte putus ki kelasak 2 SMP gara agra nakke ku kiringi sms prank antu balle balle jaki nakke ku kana “katte putusuk maki nah blablabla... nampa anjo ekspresi na blablabla” nampa iya na anggap ki anjo serius ki. Lekba na iyaa sannak mo cuek na. Tena na lekba ak komunikasi sanggeng na lulusuk SMP. Komunikasi ki sede ri kelasak 2 SMA kah isseng kana niak anging apa tiba tiba anjo bayuang na ngaku ngakui bedeng anjari cowok erok ka na odo odo. 

Topic: slice of life
Jamu tradisional iamiantu obat ni pare ammake cara tradisonal siagang sanna akguna mange ri kacenggeranta. Ri kammayya anne jamu tradisonal mungking kaniakanna niamo ni sambei siagang obat-obatan modereng. Mingka sibajikna jamu tradisonal tena ni beta kasiakna siagang obat-obatan ri kammayya anne bahkang ri kammayya anne loe pabere appare jamu tradisonal bentukanna ammake pakbungkusu iareka kamasang, kamma anjo gampang ni pake. Minga manna kamma anjo taua sipakrua biasa kinja appare jamu tradisonal ammake racikang kalenna. Kammayya ane kamungkinan turung manurung na gaukang ka anne jamu tradisonal ka rupanna warisang battu ri nenek moyang.
Sala sekrena jamu paling ni issenga iamiantu jamu beras kencur ka loe tahu toayya na serang mange ri anakna untu na inung, na sabak matu-matunna iamiantu pattamba ilorok punna angnganreki. 

Topic: food & beverages
Riolo wattu ta caddi (jaman sikola), libur Nyepi ni sakring sannak na parek bosang ki. Liburuk, mingka tena na kulle niak apa apa ni parek. Aktivitas mae ri luarak ballak (ballak ku lalang gang, ri pusat kota) punna erok ki mae akkarena karena siagang agang agang ta kulle baribbasak ji bawang (antara tatte 7 – 8), anjo kulle ni curi curi lampa suluk ballak sebeum na ni suro ku moterek punna kacinikang ki siagang petugas adat pecalang. Selanjut na kulle anjo ji ni parek sannang ri lalang ballak sekre allo bujuruk. Rasa na bingung jaki erok ni labbusi wattu anjo sekre alloa.

Topic: religion
Annontong film anassai anjari hal nyamanga. Nasaba' ri annontong film anne pannontonga sangging rimanjakangi siagang carita-carita menarikka, ga'gana romansa cintayya, komedi pakakkala siagang menghibur, siagang aksi-aksi apakarannu-rannua. Kabara' baji'na, annontong film anne tenaja anjari hiburang belaka, jai manfaatna anne ri salewanganga kullei rigappa ri aktivitas apakarannu-rannuang anjo. Annontong film anne kullei nalappasi loyoa siagang nasularkan hobia. Annontong film anne kullei anjari kegitatan apakasalewanganga manna mamo anjo film horor siagang film numeraka. Annontong film anne kullei anjari media hiburan siagang rekreasi apakarannu-rannua anjari kullei nasareang istirahat siagang relaksasi. Annontong film anne kullei anjari salah se'rena cara assantai rodong ri rutinitas allo-alloa.

Topic: leisures
Niakmi 7 taung umi anjama ri Kab. Bantaeng, nabokoi tau toana ammantanga ri Mangkasarak. Mingka punna allo jumaki, moterekna kantorok, naungmi mange ri mangkasarak assibuntuluk iya ngaseng sipammanakanna. Punna niaki umi ri ballakna ri mangkasaraka, ammakna umi nangai appalu juku tuna siagang tempe, ka anjo kanre-kanreang nangaia umi. Manna tena kakdokang maraeng yang penting niak tempe, nyamangmi pakkasiakna umi. Mingka biasa tongi anne ammakna napasadiai gangang pare, na ii umi tala nangai pariayya nasabak pai’ki nakasiak. Mingka nakua ammakna anjo pare sanna bajikna untuk kalenna njari nasuroi umi kanrei anjo ganganga manna sikekdek. Memang iyya pai’ tojeki pariayya mingka punna sisikali nikanre kapang tala ngapaji apalagi punna demi kabajikantaji. 

Topic: food & beverages
Kesempatan lompo niaka ri media sosial paling gakga iamiantu pasadia informasi, tena simata sebagai media komunikasi mingma saling assare informasi siagang lalanganna pung kulle ki memuat informasi berupa gambarak, audio, sanggengna vidio. Potensi maraengang battu ri media sosial imiantu sebagai sala sekre media lalang membantu kehidupan masarakat riallo-allona, singkamma halna lalang bidang ekonomi. Loe masyarakat ri kamma anne ammake media sosial sebagai tempat untuk akbalu siagang ammalli barang eroka na boya, sabak ilalang ri media sosial anne assare informasi yang lebih jelas siagang akses penyebaranna sannak liba, loe na pake singkamma fb iareka instagram. 
Kamma anne manfaaftna dengan baji mangka media sosial anjo katte kulle angguppa pangngasselang doe. 

Topic: business
Riolo bedeng niak karaeng lompo luarak dudu parentana, majai todong joakna. Sala sekrenna joakna niareng I Baso. Anjo I Baso taklalo ningaina ri karaenga ka punna niak niparentaiangi ri karaenga talekbakkai assassi. Bajiki gauk-gaukna nanngapasak to dong pole. Ri se’rea allo nikioki I Baso andallekang ri karaenga nakana karaenga Baso Appiwalimi Baso angkana. Sombangku.Nakanamo Sombaya, Kamma-kamma anne kupauangko Baso angkanaya. akboya-boyamako mange baine na nipasialleko. Appiwalimi I Baso, Sombangku Sannakmiantu rannuku, rannuna atanta Sombangku mingka taenapa nalekbak ammuntu’ kodong atanta baine atanna Sombangku anrinni ri puntanaya sanging tau ganaji. Napunna kamma antu paleng ero'na Sombangku boli'mi kammaongkosokmo nipassaniasangi ata!Uta Sombangku na kalauk Jawa akboya baine. 

Topic: culture & heritage
Nakke kaleng kaleng ku iyaa memang umat Buddha mingka nakke tena lekba ku kana anjo Agama Buddha labbi bajik battu mae ajaran agama maraeng nga. Mingka nakke kulle ku poang taua kana anjo ajaran agama na Buddha na pappilajari ki mae gappa tingkat kedamaian lalang nakaleng ta. Ri rinne menurut na pandangan ku, ki cinik ajaran Buddha anjo kaleng na prinsip na, na ajarak ki mae ri umat na kulle tena na palak palak apa apa ri lalang linoa mae ri Puang na atoka Buddha na anjo mi. Kah tena na kulle ni bati bati (menurut pengalaman ku nah), maraeng katte ni sare latihan prakter singkamma palak doang ammake janji / afirmasi mae ri kaleng ta erok ni hindari anu parek parekan kodi yaa singkamma ni buno taua, ni tipu i taua, maraenga poeng, meditasi meditasi atoka mempo sannang (istilah ku nakke). 

Topic: religion
Punna bajikko ri tau toanu, barakkaki katallasangnu. Anjomi sanging napauanga manggeku, nasabak Karaengatala naboliki surugayya ri rawa bangkengna ammaka. Njari tea laloko patotoai siagang ammaknu. Biasa anjo kinne anak-anaka tena napilangngeri, punna nikioki surang ammakna, alasangi tena nalangngereki padahal kuttuna ji nakareki niak la nosuroang. Anjomi Nabi Muhammad wattunna nikutaknangi siagang niak sekre tau, naik pertama parallu nasayang ri linoa. Nakuai Nabi Muhammad nomorok sekre ammaknu, nomorok rua ammaknu, nomorok tallu ammaknu, nomorok appa’ nampai manggenu. Akkutaknangi ngapana kamma anjo, nakuai Nabi Muhammad nasabak anjo ammaknu wattunna nalassukkangko, tenamo rateanna anjo pakrisika kamma anjo bangkenga sekre ri linoa sekre ri akheratmi, injomi nikua, pilangngeriko ri ammaknu.

Topic: religion
Punna sebelumna i kau lekbako accoba ota’-ora’ ri daerah maraenga, coba tongi ota’ota’ Mangkasarak ka maraengi kasiakna, pangngainna Isra’ sikalabini. Anne kanre-kanreanga niparek battu ri juku tenggiri nirokok siagang raung unti nampa nitunu, nasabak injomi na maraengi kasiakna siagang ota’-ota’ maraenga. Tekstur dagingna lu’muki siagang nyamangi pasti erok tarrusuki kanrei. Kulleji niguppa anne kanre-kanreanga ri daerah Pantai Losari siagang ri Jl. Somba Opu, tampak balu’-balukanna oleh-oleh khas Mangkasarak. Manna mamo antamaki ri golongang kanre basahya mingka ota’-ota’ battua ri Sulawesi Selatan tahangji punna la nierang bellai. Njari punna erokki erangi moterek ri kampongta pantarakna Sulawesi, bajik punna ammasang memang maki nampa nipauangi pabalukna kana erok nierang bella sollanna tahangi ri perjalananta. Mingka teaiki kaluppai punna battu maki ri ballatta langsungi pantamak ri kulkaska.


Topic: food & beverages
Minas anne inungang assala sinjai ripare'ki ri lamea. Anne inungang biasana riapanjari pattamba stamina siagang pa'balle gassinga. Punna mae ri sinjai, tena na lengkap punna tena naainung minaska. Anne inungang kullei ripatala bambang siagang dinging tergantung selerayya. Anne inungang bahanna camporo'na madu, susu, siagang tallo kitik. Mana anne minaska ricammporo'ki siagang tallo kitik tenaja nabau manyyere''. Anne minas tena kulle sallo ri pattasa' nasaba ripareki ri fermentasi singkong, anjari kullei ripattasanri frezer tahangi siminggu siagang tallu sanggennna 5 allo punna ripattasa'ki ri kulkaska. Minas anne kulle tongi anjari oleh-oleh tapi harusu'ki baji-baji napattasa'. Minas anne kullei anjari pasambaengna minuman alkoholka siagang anjari pattamba pakkaresoanna.

Topic: food & beverages
Ku karenai anjo karena Ludo ya battu ku ji ri sikola SMK ku sanggeng na kamma-kamma anne le'ba ma bunting niak tommi ana' bura'ne ku se're. Biasa na ku karenai siagang bura'ne ku ato andik ku ri balla. Ka Sanna ku ngai na mentong akkarena Ludo. Ludo anjo salah se're karenayang ri hp ya jai tau karenai battu riolo awala na muncul sanggeng na kamma-kamma anne. Ludo kullei ri karenai online ato manual. Kulle ku karenai siagang jai tau sikamma andikku ato agangku. Ludo kulle ri karenai manual ato tena ji na pake kuota. Kulle tongi ri karenai online, massuna anjo online kulle ki akkarena siagang tau asing ri online ka.

Topic: technology
Salah se'rena faktor penting ri liburang nyamanga siagang keluarga anjo biaya. Siaga sallo siagang macam liburanna ta'gantungi siaga dana ripatangi. Wajikki ri isseng tips liburan pammantangang tena na ka'jala biayana. Punna ero annnikmati liburan anjo tena nabandengkan liburanta siagang liburanna tau maraenga. wajikki pammanantanganta rikenal aga na ngai, misalna nasukaki nganre, accini pemandangan, abbalanja, siagang maraenga. Punna nia' anak ri rawanganna umuru'ka baji'na tenna riajak liburan kajjalaka ri luar negeri. Biasana liburan kullei rilakukan siagang pammantangang anjo kullei satycatiom one day trip, road trip, siagang campervan trip. Punna ero' lammoro baji'na liburanna siallomo, biasana a'lampa ri pulauka kullei anjari pilihan.

Topic: leisures